Seinäjoki Pride 2022 on ihmisoikeus- ja kulttuuritapahtuma, jota vietetään 6.-12.6.2022 Seinäjoella.
Seinäjoki Pride -ohjelmaa on viikon aikana mm. Keskustorilla, Lakeudenpuistossa, SeAMK Framilla, Lakeuden Ristissä sekä Rytmikorjaamolla.
Viikon aikana on luvassa monenlaista ohjelmaa koko perheelle eri puolilla Seinäjokea: työpajoja, koulutusta, keskustelua, lyhytelokuvaa, skeittausta, sateenkaarimessua ja muuta kivaa! Tapahtuman pääpäivänä lauantaina 11.6. juhlitaan pride-kulkueessa, puistojuhlassa ja iltabileissä. Iltabileitä lukuun ottamatta kaikki Seinäjoki Pride -ohjelma on maksutonta. Seinäjoki Pride on syrjinnästä vapaa tapahtuma, ja kaikissa viikon tapahtumissa noudatetaan turvallisemman tilan periaatteita. Tarkempi ohjelma julkaistaan Lakeuden Sateenkaari ry:n sometileillä lähiaikoina!